Obec ĽUBOVEC podľa § 6 ods. 2 zákona č. 369/1990 Zb. o obecnom zriadení v platnom znení a v zmysle § 20 ods. 3 písm. a) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov vydáva toto všeobecne záväzné nariadenie (ďalej len „VZN“).

 VŠEOBECNÉ ZÁVÄZNÉ NARIADENIE

Obce ĽUBOVEC
č.3 /2011
o zápise dieťaťa na plnenie povinnej školskej dochádzky v základnej škole

Návrh VZN vyvesený dňa: 01.12. 2011
Zvesený dňa:             16.12. 2011
VZN schválené dňa: 16.12. 2011
Schválené VZN vyvesené dňa: 16.12. 2011

Účinnosť: 1.januára 2012
                                                                         § 1

                                                            Úvodné ustanovenie 

Účelom tohto VZN je určiť pre zákonných zástupcov dieťaťa, ktorému začína povinná 

školská dochádzka, miesto a čas zápisu dieťaťa do 1. ročníka základnej školy (ďalej „zápis).

Povinná školská dochádzka začína začiatkom školského roka, ktorý nasleduje po dni, keď 

dieťa dovŕši šiesty rok veku.

                                                                         § 2

                                                                  Miesto zápisu

Miestom zápisu je každoročne budova Základnej školy, Ľubovec č. 35, vo vyučovacej triede.

                                                                         § 3

                                                                   Čas zápisu

Zápis sa bude vykonávať každoročne vo štvrtok posledného januárového týždňa v čase od 14.00 hod do 17.00 hod.   
                                                                         § 4

                                                           Údaje potrebné k zápisu 

Základná škola pri zápise dieťaťa na plnenie školskej dochádzky vyžaduje osobné údaje:

a) meno a priezvisko, dátum narodenia, rodné číslo, miesto narodenia, národnosť, štátne

občianstvo, trvalé bydlisko dieťaťa

b) meno a priezvisko, adresa zamestnávateľa, trvalé bydlisko zákonných zástupcov.

                                                                          § 5

Záverečné ustanovenia
Obecné zastupiteľstvo v Ľubovci prijalo toto VZN dňa 16.12.2011, bodom č.G-1 /2011 a toto VZN nadobúda účinnosť 15. dňom od vyvesenia na úradnej tabuli Obecného úradu v Ľubovci, t.j.1. januára 2012.

V Ľubovci  dňa  22.11.2011                                                                  

                                                                                             Bc. Jozefína Štofanová 

                                                                                                  starostka obce 

